
Sprendimo tikslas gauti Šiaulių miesto savivaldybės tarybos pritarimą nustatyti 0,1082 ha ploto dalyje žemės sklypo, Tilžės g. 134, Šiaulių mieste, esančio pastato – gyvenamojo namo (unikalus Nr. 2996-5005-3018) patalpoms eksploatuoti tenkančių žemės sklypo dalių dydžius.

Valstybinės žemės nuomą reglamentuoja Lietuvos Respublikos žemės įstatymas ir Kitos paskirties valstybinės žemės sklypų pardavimo ir nuomos taisyklės, patvirtintos Lietuvos Respublikos Vyriausybės 1999 m. kovo 9 d. nutarimu Nr. 260 „Dėl kitos paskirties valstybinės žemės sklypų pardavimo ir nuomos taisyklių patvirtinimo“ (toliau – Taisyklės).
Taisyklių 13.1 papunktyje nurodyta, kad kai savarankiškai funkcionuojančio vieno statinio ar įrenginio eksploatavimui pagal paskirtį suformuotas žemės sklypas priklauso dviem ar daugiau savininkų, kiekvienam statinio ar įrenginio savininkui ar nuomininkui tenkanti žemės sklypo dalis nustatoma atsižvelgus į kiekvienam iš jų priklausančią statinio arba įrenginio dalį, į kurią neįskaitomos statinio arba įrenginio (pagrindinio daikto) priklausinių valdomos dalys.
Šiaulių miesto savivaldybės tarybos 2024 m. birželio 6 d. sprendimu Nr. T-259 „Dėl valstybinės žemės sklypo (kadastro Nr. 2901/0011:267), esančio Tilžės g. 134, Šiaulių mieste, dalių dydžio nustatymo“, buvo nuspręsta nustatyti kitos paskirties 0,1309 ha ploto žemės sklypo (kadastro Nr. 2901/0011:267) Tilžės g. 134, Šiaulių mieste, pastatams eksploatuoti tenkančias žemės sklypo dalis, pastatui 2L2p (unikalus Nr. 2996-5005-3029) – 0,0227 ha, pastatui 1A4p (unikalus Nr. 2996-5005-3018) – 0,1082 ha.

Nenumatoma

Teigiamos pasekmės – priėmus sprendimą teigiamų pasekmių nenumatoma.
Neigiamos pasekmės – priėmus sprendimą neigiamų pasekmių nenumatoma. 

Priėmus sprendimą, teisės aktai nekeičiami ir nepripažįstami negaliojančiais.

Sprendimui įgyvendinti priimti papildomų teisės aktų nereikia.

Sprendimo projekto įgyvendinimui papildomos lėšos nebus reikalingos. 

Antikorupcinio vertinimo pažyma nepridedama.
Sprendimo projektą parengė Šiaulių miesto savivaldybės administracijos Žemės valdymo skyrius. Tiesioginis rengėjas − skyriaus vyr. specialistas Egidijus Bučys, tel. 8 41 509 583. 

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 



Vyriausioji specialistė pavaduojanti skyriaus vedėją			Viktorija Šiaulytė



